stanford-oval/wikipedia huggingface dataset:
Thermidorin vallankaappaus
Tapahtumien kulku

Vallankaappauksen taustalla oli yleinen tyytymättömyys jatkuvasti lisääntyviin teloituksiin, joita pelkästään heinäkuussa 1793 pantiin toimeen 1 300. Robespierren vastaisesta salaliitosta huhuttiin. Hän yritti pelastaa asemansa pitämällä 26. heinäkuuta kansalliskonventissa puheen, jossa hän esitti sekä vetoomuksia että uhkauksia. Se oli viimeinen pisara, joka käänsi konventin häntä vastaan.
Seuraavan päivän istunto alkoi Louis de Saint-Justin puheella, jonka oli määrä lieventää Yhteishyvän valiokunnan ja Yleisen turvallisuuden valiokunnan välisiä vihamielisyyksiä. Saint-Just oli luvannut hyväksyttää puheen kollegoillaan Yhteishyvän valiokunnassa ennen päivän istuntoa, mutta jättikin saapumatta sovittuun tapaamiseen ja suuntasi sen sijaan suoraan istuntosaliin käyttääkseen puheenvuoronsa Robespierren puolustamiseen. Saint-Just oli tuskin ehtinyt aloittaa puhettaan, kun saliin rynnännyt Jean-Lambert Tallien keskeytti hänet ja syytti häntä vastakkaisasettelun lisäämisestä tilanteen lievittämisen sijaan. Puhemies Jean-Marie Collot d’Herbois siirsi puheenvuoron Tallienille, joka hyökkäsi nyt sekä Robespierreä että Saint-Justia vastaan ja vaati Robespierrelle lojaalin kansalliskaartin komentajan François Hanriot’n pidätystä, joka hyväksyttiin välittömästi. Konventin sääntöjen mukaan Saint-Justin ja Robespierren olisi pitänyt saada vastapuheenvuorot, mutta puhemies Collot epäsi tämän.
Pian konventti kääntyi diktaattoriksi ja tyranniksi syytettyä Robespierreä ja hänen tukijoitaan vastaan ja päätti äänestyksellä jäseniensä Robespierren, tämän veljen Augustin Robespierren, Saint-Justin, Georges Couthonin sekä Philippe-François-Joseph Le Bas’n pidätyksestä. Pariisin kommuunin joukot vapauttivat heidät, mutta Paul de Barrasin komentamat sotilaat vangitsivat heidät uudelleen.
Robespierre, hänen veljensä, Saint-Just, Hanriot ja Couthon pidätettiin lopulta kaikki Pariisin kaupungintalolla. Robespierre yritti tiettävästi ampua itsensä, mutta luoti ainoastaan murskasi hänen leukansa. Hänet saatiin pidettyä hengissä seuraavana päivänä tapahtuneeseen teloitukseen asti. Kolmen seuraavan päivän aikana teloitettiin yhteensä 104 johtavaa Robespierren kannattajaa.
Kun Robespierre oli syrjäytetty, kansalliskonventti sai takaisin valtansa Yhteishyvän valiokunnalta. Valiokunnan valtaa rajoitettiin, ja jakobiiniklubit lopetettiin.
Thermidor yleiskäsitteenä

”Thermidorista” on sittemmin tullut käsite, jolla voidaan viitata vallankumousten radikaalin vaiheen päättymiseen.
Aiheesta muualla

Kuvia tai muita tiedostoja aiheesta Thermidorin vallankaappaus Wikimedia Commonsissa
Luettelo televisiosarja Dynastian jaksoista

Tämä on luettelo televisiosarja Dynastian jaksoista.
Yleiskatsaus

Dynastia (engl. Dynasty) on yhdysvaltalainen prime time -saippuasarja, jota alettiin esittää ABC-televisiokanavalla tammikuussa 1981. Sarjasta tuli kansainvälinen menestys, ja sitä tehtiin yhteensä 9 tuotantokautta (220 jaksoa).  Dynastia poiki myös 49-osaisen spin-off-sarjan Colbyt (The Colbys, 1985–1987) ja minisarjan Dynastia – viimeinen luku (Dynasty: The Reunion, 1991).
Syksyllä 2017 yhdysvaltalainen The CW -televisiokanava alkoi esittää Dynastiasta uutta, nykyaikaista versiota.
Yleiskatsaus > Dynastia Suomessa

Suomen televisioon Dynastia ilmestyi kesäkuussa 1984, kun Mainos-TV alkoi esittää sitä perjantai-iltaisin Kymmenen uutisten jälkeen. Elokuussa 1984 sarja siirtyi kakkosverkosta ykkösverkkoon, ja se sai uuden ohjelmapaikan keskiviikkoillasta. Toukokuussa 1986 Dynastia palasi jälleen vanhalle paikalleen perjantai-iltaan. Keväällä 1989 sarjaa lähetettiin hetken aikaa kaksi jaksoa  viikossa (perjantaina ja keskiviikkona), mutta sen jälkeen Carringtonien elämää seurattiin taas vain perjantaisin. Syyskuussa 1990 Dynastia siirtyi Kolmoskanavalle, jossa se sai vakinaisen paikan maanantai-illan ohjelmistosta. Sarja pysyi siellä helmikuuhun 1992 asti, jolloin kaikki jaksot oli esitetty.
MTV3 näytti Dynastian toiveuusintana 2000-luvun alussa. Sarjaa lähetettiin viitenä päivänä viikossa (maanantaista perjantaihin) kymmenen kuukauden ajan. Uusintakierros aloitettiin kesäkuussa 2000. Kesän aikana ohjelma nähtiin kanavalla alkuillasta, mutta syyskuussa se siirrettiin alkuiltapäivään.
Yleiskatsaus > Tuotantokaudet

| Kausi | Kausi | Jaksoja | Ensiesitys Yhdysvalloissa> alkoi | Ensiesitys Yhdysvalloissa> päättyi | Ensiesitys Suomessa> alkoi | Ensiesitys Suomessa> päättyi | Uusintaesitys Suomessa> alkoi | Uusintaesitys Suomessa> päättyi |
| --- | --- | --- | --- | --- | --- | --- | --- | --- |
|  | 1. | 15 | 12. tammikuuta 1981 | 20. huhtikuuta 1981 | 1. kesäkuuta 1984 | 5. syyskuuta 1984 | 5. kesäkuuta 2000 | 23. kesäkuuta 2000 |
|  | 2. | 22 | 4. marraskuuta 1981 | 4. toukokuuta 1982 | 12. syyskuuta 1984 | 20. helmikuuta 1985 | 26. kesäkuuta 2000 | 25. heinäkuuta 2000 |
|  | 3. | 24 | 29. syyskuuta 1982 | 20. huhtikuuta 1983 | 27. helmikuuta 1985 | 30. toukokuuta 1986 | 26. heinäkuuta 2000 | 28. elokuuta 2000 |
|  | 4. | 27 | 28. syyskuuta 1983 | 9. toukokuuta 1984 | 6. kesäkuuta 1986 | 12. joulukuuta 1986 | 29. elokuuta 2000 | 4. lokakuuta 2000 |
|  | 5. | 29 | 26. syyskuuta 1984 | 15. toukokuuta 1985 | 31. heinäkuuta 1987 | 12. helmikuuta 1988 | 5. lokakuuta 2000 | 14. marraskuuta 2000 |
|  | 6. | 31 | 25. syyskuuta 1985 | 21. toukokuuta 1986 | 26. huhtikuuta 1989 | 10. marraskuuta 1989 | 15. marraskuuta 2000 | 27. joulukuuta 2000 |
|  | 7. | 28 | 24. syyskuuta 1986 | 6. toukokuuta 1987 | 3. syyskuuta 1990 | 25. maaliskuuta 1991 | 28. joulukuuta 2000 | 5. helmikuuta 2001 |
|  | 8. | 22 | 23. syyskuuta 1987 | 30. maaliskuuta 1988 | 1. huhtikuuta 1991 | 26. elokuuta 1991 | 6. helmikuuta 2001 | 7. maaliskuuta 2001 |
|  | 9. | 22 | 3. marraskuuta 1988 | 11. toukokuuta 1989 | 2. syyskuuta 1991 | 3. helmikuuta 1992 | 8. maaliskuuta 2001 | 6. huhtikuuta 2001 |
Jaksot > Ensimmäinen tuotantokausi (1981)

| # | # | Suomenkielinen nimi | Alkuperäinen nimi | Ohjaus | Käsikirjoitus | Ensiesitys Yhdysvalloissa | Esitykset Suomessa |
| --- | --- | --- | --- | --- | --- | --- | --- |
| 1. | 1. | ”Kohtalokas nainen” | ”Oil – Part 1” | Ralph Senensky | Esther Shapiro Richard Shapiro | 12. tammikuuta 1981 | 1. kesäkuuta 1984 5. kesäkuuta 2000 |
| 2. | 2. | ”Hilpeyttä ja haikeutta” | ”Oil – Part 2” | Ralph Senensky | Esther Shapiro Richard Shapiro | 12. tammikuuta 1981 | 8. kesäkuuta 1984 6. kesäkuuta 2000 |
| 3. | 3. | ”Tahdotko sinä...” | ”Oil – Part 3” | Ralph Senensky | Esther Shapiro Richard Shapiro | 12. tammikuuta 1981 | 15. kesäkuuta 1984 7. kesäkuuta 2000 |
| 4. | 4. | ”Keskeytynyt kuherruskuukausi” | ”The Honeymoon” | Robert C. Thompson | Edward DeBlasio Chester Krumholz | 19. tammikuuta 1981 | 22. kesäkuuta 1984 8. kesäkuuta 2000 |
| 5. | 5. | ”Rahahuolia ja lemmensuruja” | ”The Dinner Party” | Don Medford | Chester Krumholz | 26. tammikuuta 1981 | 29. kesäkuuta 1984 9. kesäkuuta 2000 |
| 6. | 6. | ”Fallon ja Steven” | ”Fallon’s Wedding” | Philip Leacock | Edward DeBlasio Norman Katkov Richard Shapiro | 2. helmikuuta 1981 | 6. heinäkuuta 1984 12. kesäkuuta 2000 |
| 7. | 7. | ”Sekavat suhteet” | ”The Chauffeur Tells a Secret” | Ralph Senensky | Edward DeBlasio | 16. helmikuuta 1981 | 13. heinäkuuta 1984 13. kesäkuuta 2000 |
| 8. | 8. | ”Vallankumouksellisia voimia” | ”The Bordello” | Philip Leacock | Edward DeBlasio | 23. helmikuuta 1981 | 20. heinäkuuta 1984 14. kesäkuuta 2000 |
| 9. | 9. | ”Säröilevä liitto” | ”Krystle’s Lie” | Philip Leacock Don Medford | Edward DeBlasio   | 2. maaliskuuta 1981 | 27. heinäkuuta 1984 15. kesäkuuta 2000 |
| 10. | 10. | ”Kiusaus” | ”The Necklace” | Philip Leacock Don Medford | Edward DeBlasio   | 2. maaliskuuta 1981 | 3. elokuuta 1984 16. kesäkuuta 2000 |
| 11. | 11. | ”Kasvukipuja” | ”The Beating” | Don Medford | Edward DeBlasio   | 9. maaliskuuta 1981 | 10. elokuuta 1984 19. kesäkuuta 2000 |
| 12. | 12. | ”Smaragdikoru” | ”The Birthday Party” | Burt Brinckerhoff | Edward DeBlasio Richard Shapiro | 16. maaliskuuta 1981 | 15. elokuuta 1984 20. kesäkuuta 2000 |
| 13. | 13. | ”Viha ja rakkaus” | ”The Separation” | Gabrielle Beaumont | Edward DeBlasio   | 23. maaliskuuta 1981 | 22. elokuuta 1984 21. kesäkuuta 2000 |
| 14. | 14. | ”Ensimmäinen aste” | ”Blake Goes To Jail” | Don Medford | Edward DeBlasio   | 13. huhtikuuta 1981 | 29. elokuuta 1984 22. kesäkuuta 2000 |
| 15. | 15. | ”Todistajat” | ”The Testimony” | Don Medford | Edward DeBlasio   | 20. huhtikuuta 1981 | 5. syyskuuta 1984 23. kesäkuuta 2000 |
Twister (peli)

Twisterin peluuta.
Twister on yhdysvaltalaisen Hasbro-yhtiön suunnittelema fyysisiä kykyjä edellyttävä peli.
Twisterissä pelaajat asettuvat muoviselle alustalle, jolla on erivärisiä ympyröitä. Joku arpoo värin sekä raajan, joka pitää sijoittaa arvotun värin mukaiseen palloon. Häviäjä on se pelaaja, jonka tasapaino pettää ensimmäisenä. Suositeltu pelaajamäärä on kahdesta neljään.
Pelin alkuperäinen nimi oli Pretzel.
Aiheesta muualla

Kuvia tai muita tiedostoja aiheesta Twister (peli) Wikimedia Commonsissa
Twitches

| Twitches |
| --- | --- |

Ohjaaja:  Stuart Gillard
Käsikirjoittaja:   Melissa Gould  Daniel Berendsen  H.B. Gilmour  Randi Reisfeld 
Tuottaja:  Kevin Lafferty
Säveltäjä:  John Van Tongeren
Kuvaaja:  Manfred Guthe
Leikkaaja:  Robin Russell
Pääosat:   Tamera Mowry  Tia Mowry  Kristen Wilson  Patrick Fabian  Jennifer Robertson  Pat Kelly 
Valmistustiedot
Valmistusmaa:  Yhdysvallat
Tuotantoyhtiö:  Disney Channel
Levittäjä:  Disney-ABC Domestic Television Netflix Disney+
Ensi-ilta:  Yhdysvallat 14. lokakuuta 2005
Kesto:  86 min
Alkuperäiskieli:  Englanti
Budjetti:  20 milj. dollaria
Seuraaja:  Twitches Too (2007)
Aiheesta muualla
IMDb 
Elonet
AllMovie
Infobox OKNimi-testi OK: 
Twitches on Disney Channel Original Moviesin luoma elokuva vuodelta 2005. Elokuva perustuu suosittuun T*Witches sarjaan. Elokuvan pääosissa toimivat siskokset Tia Mowry ja Tamera Mowry.
Yhdysvalloissa elokuva keräsi ensi-iltanaan yli 5 miljoonaa katsojaa television ääreen.[lähde? ]
Rooleissa

| 0 | 1 | 2 |
| --- | --- | --- |
|  Tia Mowry  | … |  Alexandra Nicole ”Alex” Fielding    |
|  Tamera Mowry  | … |  Camryn Elizabeth ”Cam” Barnes   |
|  Kristen Wilson   | … |  Miranda   |
|  Patrick Fabian  | … |  Thantos   |
|  Jennifer Robertson  | … |  Ileana   |
|  Pat Kelly  | … |  Karsh   |
|  Jessica Greco  | … |  Lucinda Carmelson   |
|  Jackie Rosenbaum  | … |  Beth Fish   |
|  Arnold Pinnock  | … |  David Barnes   |
|  Karen Holness  | … |  Emily Barnes   |
|  Jessica Feliz  | … |  Nicole    |
|  David Ingram  | … |  Aron   |
Uinti kesäolympialaisissa 2020 – naisten 400 metrin sekauinti

Naisten 400 metrin sekauinnissa Tokion kesäolympialaisissa 2020 kilpaillaan  24.–25. heinäkuuta 2021 Tokyo Aquatics Centressä.
Karsintarajan rikkoneet urheilijat

Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
| Karsintatapa | Määrä | Maa | Urheilijat |
| --- | --- | --- | --- |
| A-raja   4.38.53 | 2 |  Espanja | Mireia Belmonte   Alba Vázquez |
| A-raja   4.38.53 | 2 |  Kanada | Emily Overholt   Sydney Pickrem |
| A-raja   4.38.53 | 2 |  Yhdysvallat | Yli kaksi urheilijaa |
| A-raja   4.38.53 | 1 |  Iso-Britannia | Aimee Willmott |
| A-raja   4.38.53 | 1 |  Italia | Ilaria Cusinato |
| A-raja   4.38.53 | 1 |  Japani | Yui Ohashi |
| A-raja   4.38.53 | 1 |  Kiina | Ye Shiwen |
| A-raja   4.38.53 | 1 |  Ranska | Fantine Lesaffre |
| A-raja   4.38.53 | 1 |  Serbia | Anja Crevar |
| A-raja   4.38.53 | 1 |  Unkari | Katinka Hosszú |
B-raja   4.46.89: 
| Yhteensä | 13 |  |  |
Lähde:
Päivitetty: 15. tammikuuta 2020
Aikataulu

Ajat ovat Japanin aikaa (UTC+9).
| Päivä | Aika | Kierros |
| --- | --- | --- |
| 24. heinäkuuta | 19:00 | Alkuerät |
| 25. heinäkuuta | 10:30 | Loppukilpailu |
Tonghua

| Tonghua (通化市, Tōnghuà Shì) |
| --- | --- |
 Tonghua (punaisella) Jilinin maakunnassa (oranssilla)
 Koordinaatit: 41°44′N, 125°56′E 
Valtio:  Kiina
Maakunta:  Jilin
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  15 608 km²
Väkiluku (2010):  2 324 439
Aikavyöhyke:  UTC+8
Postinumero:  134000
Suuntanumero(t):  0435
Rekisterikilpi:  吉E
 
 www.tonghua.gov.cn 
Infobox OKVirheellinen NIMI-arvo: 
Tonghua (kiin. 通化市, pinyin: Tōnghuà Shì) on prefektuuritason kaupunki Kiinan Jilinin maakunnan eteläosassa. Kaupungin keskusta sijaitsee linnuntietä noin 240 kilometriä maakunnan pääkaupunki Changchunista eteläkaakkoon. Prefektuurin pinta-ala on 15 608 neliökilometriä ja väkiluku 2,32 miljoonaa (2010).
Kaupunki rajoittuu pohjoisessa Liaoyuanin ja Jilinin, idässä Baishanin, lännessä Dandongin, Benxin ja Fushunin prefektuuritason kaupunkeihin. Etelässä kaupunki rajoittuu Pohjois-Koreaan.
Hallinnollinen jako

Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa):
Galleria

Portti Wunüfengin kansalliseen metsäpuistoon.
Katumaisemaa Ji’anissa.
Yalujoen maisemaa. Kuvan vasemmalla on Tonghua, oikealla on Pohjois-Korea.
Aiheesta muualla

Kuvia tai muita tiedostoja aiheesta Tonghua Wikimedia Commonsissa
Tonghuan hallinnollinen jako.
Turbo Dismount

| Turbo Dismount |
| --- | --- |
Kehittäjä:  Secret Exit
Julkaisija:  Secret Exit Ltd.
Jakelija:  Secret Exit Ltd.
Pelimoottori:  Unity
Julkaistu:  24. syyskuuta 2014
Lajityyppi:  simulaatiopeli
Pelimuoto:  yksinpeli
Alusta:  Android, iOS, Windows, Mac OS
Hinnoittelutapa:  ilmainen, koko versio maksullinen
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK   : 
Turbo Dismount on suomalaisen Secret Exit Ltd.:n syyskuussa 2014 julkaisema simulaatiopeli. Peli on saatavilla Windowsille, Macille, Androidille ja iOS:ille.
Turbo Dismountin tarkoituksena on simuloida mahdollisimman näyttäviä ja paljon pisteitä tuovia onnettomuuksia hahmolla ja kulkuneuvolla. Pelin ilmaisversiossa on kolme kulkuneuvoa, neljä hahmoa ja yhdeksän erilaista kenttää. Maksullisessa versiossa niitä on enemmän. Pelikentille voi tiettyihin paikkoihin laittaa erilaisia objekteja, kuten boostilaattoja tai ramppeja. Mitä enemmän pisteitä pelaaja saa, sen parempi. Pelin hahmolta voi irrota ruumiinosia ja se voi mennä katki.
Tolonen (Kouvola)

| Tolonen |
| --- | --- |
 Kelorivistö Tolosen pohjoisrannassa
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°11′44″N, 26°52′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Tulopuro:  puro Saarijärvestä
Laskupuro:  puro Ristijärveen 
Järvinumero:  14.985.1.004
Mittaustietoja
Pinnankorkeus:  95,3 m  
Pituus:  410 m  
Leveys:  140 m  
Rantaviiva:  0,968 km  
Pinta-ala:  2,825 ha  
Saaria:  ei saaria 
 fiTolonen 
Tolonen  on Kymenlaaksossa Kouvolassa Kuisman lähellä sijaitseva lampi. Se kuuluu Repoveden kansallispuistoon.
Maantietoa

Lampi on 410 metriä pitkä, 140 metriä leveä, ja sen pinta-ala on 2,8 hehtaaria. Se sijaitsee samassa laaksossa kun Ristijärvi, jonne se myös laskee. Lammella ei ole kartan mukaan saaria. Sen rantaviivan pituus on 1,0 kilometriä.
Luontoarvoja

Lampi sijaitsee Repoveden kansallispuiston yhteydessä olevalla Aarnikotkan metsän luonnonsuojelualueella. Sen rantametsät kuuluvat suojelualueeseen mutta sen vesialue ei. Lammen itäpuolelta ohittaa metsäautotie ja sen pohjoispuolella kiertää retkeilypolku, joka käy usein myös rannassa.
Näkymä järven kaakkoispulmaan
Sadekeli yllättää
Tolosen laskuojan yläjuoksua
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Koskijärven valuma-alueeseen (14.985) se kuuluu. Lammen vedenpinnan korkeus on 95,3 metriä mpy. Toloseen tulee 250 metriä pitkä puro Saarijärvestä, jonka vedenpinnan korkeus on 102,3 metriä mpy., joten purolle muodostuu 7 metrin pudotus. Ristijärveen laskeva laskuoja on alle 100 metriä pitkä. Vesireitti johtaa lopulta Repoveteen.
Aiheesta muualla

Kuvia tai muita tiedostoja aiheesta Tolonen Wikimedia Commonsissa
(14.9)
Turbo Bit

Turbo Bit on Tiny Gamesin vuonna 2014 julkaisema autoaiheinen pikselivideopeli. Peli on saatavilla iOSille ja Androidille. Pelin tarkoituksena on ajaa autolla kolmikaistaista tietä mahdollisimman pitkälle. Tehtävää hankaloittaa kuitenkin se, että siinä täytyy myös väistellä toisia autoja. Jos autoon osuu, pelin joutuu aloittamaan alusta. Muita väisteltäviä objekteja ovat lehmät ja öljyläikät, joihin törmäämisestä menettää pisteitä. Jokaisesta ohitetusta autosta saa yhden pisteen. Auto muuttuu näkymättömäksi ja sillä pääsee toisten autojen läpi, jos onnistuu keräämään tähden. Rampista auto hyppää toisten autojen yli. Pelin kaupasta voi ostaa erilaisia autoja.
Uinti kesäolympialaisissa 2020 – naisten 200 metrin selkäuinti

Naisten 200 metrin selkäuinnissa Tokion kesäolympialaisissa 2020 kilpaillaan 29.–31 heinäkuuta 2021 Tokyo Aquatics Centressä.
Karsintarajan rikkoneet urheilijat

Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
| Karsintatapa | Määrä | Maa | Urheilijat |
| --- | --- | --- | --- |
| A-raja   2.10.39 | 2 |  Australia | Yli kaksi urheilijaa |
| A-raja   2.10.39 | 2 |  Iso-Britannia | Yli kaksi urheilijaa |
| A-raja   2.10.39 | 2 |  Kanada | Yli kaksi urheilijaa |
| A-raja   2.10.39 | 2 |  Kiina | Yli kaksi urheilijaa |
| A-raja   2.10.39 | 2 |  Italia | Margherita Panziera   Erika Gaetani |
| A-raja   2.10.39 | 2 |  Japani | Yli kaksi urheilijaa |
| A-raja   2.10.39 | 2 |  Unkari | Yli kaksi urheilijaa |
| A-raja   2.10.39 | 2 |  Venäjän olympiakomitea | Yli kaksi urheilijaa |
| A-raja   2.10.39 | 2 |  Yhdysvallat | Yli kaksi urheilijaa |
| A-raja   2.10.39 | 1 |  Espanja | África Zamorano |
| A-raja   2.10.39 | 1 |  Itävalta | Lena Grabowski |
| A-raja   2.10.39 | 1 |  Moldova | Tatiana Salcutan |
| A-raja   2.10.39 | 1 |  Ukraina | Daryna Zevina |
| A-raja   2.10.39 | 1 |  Uusi-Seelanti | Ali Galyer |
B-raja   2.14.30: 
| Yhteensä | 21 |  |  |
Lähde:
Päivitetty: 26. maaliskuuta 2021
Aikataulu

Ajat ovat Japanin aikaa (UTC+9).
| Päivä | Aika | Kierros |
| --- | --- | --- |
| 29. heinäkuuta | 19:00 | Alkuerät |
| 30. heinäkuuta | 10:30 | Välierät |
| 31. heinäkuuta | 10:30 | Loppukilpailu |
Tomáš Nosek

| Tomáš Nosek |
| --- | --- |

Henkilötiedot
Syntynyt: 1. syyskuuta 1992 (ikä 32) Pardubice, Tšekkoslovakia
Kansalaisuus:   Tšekki
Jääkiekkoilija
Lempinimi:  Nosy
Pelipaikka:  hyökkääjä
Maila:  vasen
Pituus:  191 cm
Paino:  95 kg
Seura
Seura:  Florida Panthers
Sarja:  NHL
Pelinumero:  92
Pelaajaura
Pääsarjaura:  2011–
Aik. seurat:  HC Chrudim (Tšekki I) HC Pardubice (ČEL) HC Hradec Králové (Tšekki I) Grand Rapids Griffins (AHL) Detroit Red Wings (NHL) Vegas Golden Knights (NHL)   Boston Bruins (NHL)   New Jersey Devils (NHL)
KHL-varaus:  97. varaus, 2015 Lokomotiv Jaroslavl
Tomáš Nosek (s. 1. syyskuuta 1992 Pardubice, Tšekkoslovakia) on tšekkiläinen jääkiekkoilija, joka pelaa NHL-joukkue Florida Panthersissa. Nosek on pelipaikaltaan keskushyökkääjä, mutta hän osaa pelata myös laidassa. The Hockey News -sivuston mukaan Nosek on ihanteellisen isokokoinen NHL:ään ja hänellä on myös hyvät pelintekotaidot ja puolustusosaaminen. Novakin tulisi kuitenkin lisätä voimaa ja olla röyhkeämpi ollakseen tuloksellisesti valmiimpi NHL:ään.
Ura > Seuraura

Nosek on HC Pardubicen kasvatti. Hän voitti kaudella 2009–2010 tehoilla 2+7=9 koko Tšekin B-juniorisarjan pudotuspelien syöttöpörssin ja sijoittui pistepörssissä toiseksi HC Slavia Prahan Tomáš Hertlin jälkeen. Kaudella 2010–2011 Nosek voitti Pardubicen A-nuorten sisäisen maalipörssin ja sijoittui sisäisessä pistepörssissä toiseksi Jiří Půhonýn jälkeen. Hän jakoi koko Extraliga juniorůn pistepörssin viidennen sijan HC Vítkovicen Adam Řehákin ja Petr Kolouchin kanssa. Nosek voitti myös Pardubicen sisäisen tehotilaston lukemalla +33. Kauden lopun hän vietti lähinnä lainalla Tšekin toiseksi korkeimmalla sarjatasolla 1. česká hokejová ligan HC Chrudimissa, jossa Nosek pelasi 14 runkosarjaottelua tehopistein 1+8=9 ja seitsemän playout-ottelua tehden viisi syöttöpistettä. Hän jakoi runkosarjassa joukkueen sisäisen tehotilaston voiton Jan Semorádin kanssa lukemalla +6.
Kaudella 2011–2012 Nosek debytoi HC Pardubicen Extraliga-joukkueessa, jossa hänen tulokaskautensa toi 27 runkosarjaottelussa neljä syöttöpistettä sekä neljässä European Trophy -ottelussa yhden maalin. Nosek voitti kauden päätteeksi Tšekin-mestaruuden. Hän pelasi ison osan kaudestaan vielä myös Pardubicen A-nuorissa, joiden sisäisen tehotilaston voiton Nosek jakoi Filip Stoklasan kanssa lukemalla +10. Loppukauden hän vietti lainalla 1. ligassa HC Hradec Královén paidassa. Kolmannella kaudellaan 2013–2014 Nosek teki lopullisen läpimurtonsa Extraligassa. Hän voitti Pardubicen sisäisen piste-, maali- ja syöttöpörssin tehoilla 19+25=44, joilla Nosek jakoi liigan pistepörssin yhdeksännen sijan HC Zlínin Petr Leškan kanssa. Hän voitti joukkueensa sisäisen tehotilaston lukemalla +17. Nosek voitti koko Extraligan pudotuspelien jäähypörssin 44 minuutillaan. ET:ssä hän jakoi Pardubicen sisäisen pistepörssin voiton kolmen muun pelaajan kanssa tehoilla 2+4=6.
Kesäkuussa 2014 NHL-varaamaton Nosek teki kaksivuotisen tulokassopimuksen Detroit Red Wingsin kanssa. Hän pelasi kauden 2014–2015 kokonaan AHL-joukkue Grand Rapids Griffinsissa, jossa Nosekin tulokaskausi toi 55 runkosarjaottelussa tehot 11+23=34 ja 12 playoff-ottelussa tehot 2+5=7. Hänen kauttaan lyhensi loukkaantuminen. Nosek jakoi lukemalla +30 koko liigan tehotilaston voiton joukkuetoverinsa Nick Jensenin, Rockford IceHogsin Stephen Johnsin ja Manchester Monarchsin Brian O’Neillin kanssa.
Kaudella 2015–2016 Nosek debytoi NHL:ssä, jossa hän pelasi kuusi runkosarjaottelua ilman tehopisteitä. Nosek pelasi ensimmäisen NHL-ottelunsa Red Wingsissa Tapaninpäivänä 26. joulukuuta 2015 vieraissa Nashville Predatorsia vastaan. Hän sai ottelussa jääaikaa 7.26 minuuttia. Toukokuussa 2016 Nosek teki kaksivuotisen- ja suuntaisen jatkosopimuksen Red Wingsin kanssa.
Heinäkuussa 2023 Nosek teki vapaana agenttina New Jersey Devilsin kanssa yksivuotisen ja miljoonan dollarin arvoisen sopimuksen.
Heinäkuussa 2024 Nosek teki vapaana agenttina Florida Panthersin kanssa yksivuotisen sopimuksen.
Ura > Maajoukkueura

Nosek pelasi alle 20-vuotiaiden MM-kilpailuissa vuonna 2012, jolloin hän toimi Tšekin kapteenina. Nosek valittiin Suomea vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä hän on pelannut 21 nuorten maaottelua.
Tšekin A-maajoukkueessa Nosek on pelannut 11 ottelua tehden kolme maalia. Hän teki A-maajoukkuedebyyttinsä 19. joulukuuta 2013 Channel One Cupin Prahassa pelatussa avausottelussa Suomea vastaan. Ensimmäisen A-maajoukkuemaalinsa Nosek teki samassa turnauksessa, uransa kolmannessa ottelussa Sotšissa isäntäjoukkue Venäjää vastaan.